Madhara ya uchafuzi wa mazingira

Mazingira ni vitu vinavyowazunguka kila kiumbe duniani. Naam, twafaa kuyatunza mazingira yetu kwa umoja na nguvu tukizingatia methalí isemayo umoja ni nguvu utengano ni udhaifu. Kwa kweli wahenga na wahenguzi hawakuketi kitako na kuunda methali hiyo. Najua hakuna mwanadamu anayependa kuishi katika mazingira machafu na yasiyo kuwa na mwelekeo. Tunajua kwamba madhara na uharibifu au adhari mbaya. Sasa kwa hivyo tuyatunze na kuyasafisha mazingira.

Kwa kweli, mazingira machafu yana madhara mabaya ambayo yanaweza kuletea magonjwa tofauti tofauti kama vile malaria, kipindupindu na mengineyo. Nyasi ndefu inayomea karibu na nyumba zetu ndio mahali ambapo mbu huzaana. Mbu ndio wadudu ambao hueneza ugonjwa wa malaria ambao ni hatari sana.Tunafaa kukata nyasi hii ili tuzuie uenezaji wa malaria. 

Wengi wetu tunapenda kukata miti ovyo ovyo. Miti ina faida nyingi katika mazingira yetu. Miti huvuta mvua, ambayo hutupa maji ya kutumia katika shuguli mbali mbali. Tukikata miti, hakutakua na mvua na hivyo basi kutakua na ukame. Miti pia ni makaazi ya wanyama wengi wa porini, tukikata miti, wanyama hawa hukosa makaazi na hata chakula.

Kunao pia wanaopenda kufulia nguo zao kwenye mito. Kitendo hiki husababisha uchafuzi wa maji kwani sabuni inayotumiwa kufua huwa na kemikali kali ambazo huwa sumu. Kemikali hizi huchangia kufa kwa wanyama wanaoishi majini na hata mimea iliyo kando kando ya mito. Watu pia hutumia maji haya kupika na kukunywa na hatimaye hupata magonjwa mbali mbali. Shida nyingi zinazotukumba kama binadamu ni za kujitafutia. 

Mtaka cha mvunguni sharti ainame kwani ukitaka maisha yako yaende vizuri, lazima utilie maanani kile ambacho kinafaa kwani ukitaka maisha mazuri, jifunze na upende kutunza mazingira yako.

Kila mtu anaelewa umuhimu wa kuzingatia usafi wa mazingira. Tukitaka kuishi maisha yenye afya bora, hatuna budi ila kutunza mazingira yetu.